ODGOVORI NA PITANJA

vezana uz Poziv na dostavu projektnih prijedloga

*UP.02.3.1.03 „Jačanje poslovanja društvenih poduzetnika – faza I.“*

***6. set***

*Pitanja pristigla na esf.info@mrms.hr od 27. kolovoza do 02. listopada 2019.*

U interesu jednakog postupanja prema svim prijaviteljima, Ministarstvo rada i

mirovinskoga sustava u okviru ovog dokumenta, a čija je svrha pojasniti uvjete

natječajne dokumentacije, daje mišljenje o prihvatljivosti određenog prijavitelja,

projekta ili aktivnosti u okviru dostupnih informacija iz pitanja dostavljenih od strane

potencijalnih prijavitelja.

**Budući da je 1. kolovoza 2019. godine nastupila obustava PDP-a za Skupinu 2 jer zaprimljeni projektni prijedlozi za navedenu skupinu Prijavitelja iznosima dosežu 120% ukupno raspoloživih sredstava, za vrijeme trajanja obustave ne odgovaramo na pitanja vezana za Skupinu 2 Prijavitelja.**

|  |  |  |
| --- | --- | --- |
| RB. | PITANJE | ODGOVOR |
|  | Pitanje je vezano za sufinanciranje projekta za Skupinu 1.  U Uputama stoji:  Prijavitelji Skupine 1. dužni su osigurati sufinanciranje projekta iz vlastitih sredstava sukladno Uredbi br. 651/2014 i to u iznosu do maksimalno 50% prihvatljivih projektnih troškova. Točan iznos sufinanciranja koji je Prijavitelj dužan osigurati ovisi o stopi intenziteta potpore propisanoj za pojedinu vrstu potpore.  U prezentaciji (u prilogu) gdje ste predstavljali Poziv na dostavu projektnih prijedloga, naveden je primjer proračuna za Skupinu 1 (strana 20) iz koje se vidi da je za Element Upravljanje projektom i administracija i element Promidžba i vidljivost, moguće iz bespovratnih sredstava financirati 100% iznosa za ta dva navedena elementa.  Da li je za element Upravljanje projektom i administracija i Promidžba i vidljivost moguće dobiti 100% bespovratnih sredstava? | Program dodjele potpora male vrijednosti za jačanje poslovanja društvenih poduzetnika u članku 5. propisuje da će se za prijavitelje iz Skupine 1 potpore male vrijednosti dodjeljivati i za elemente projekta Upravljanje projektom i administracija (upravljanje aktivnostima projekta, administracija i tehnička koordinacija, financijsko upravljanje projektom, izvještavanje, ostale aktivnosti u vezi s upravljanjem projektom) i Promidžbu i vidljivost, kao i za neizravne troškove, u intenzitetu od 100% prihvatljivih troškova.  Upute za prijavitelje u točki 1.7 a) propisuju da se za Skupinu 1 prijavitelja elementi projekta Upravljanje projektom i administracija te Promidžba i vidljivost, kao i neizravni troškovi (15% od prihvatljivih izravnih troškova osoblja) financiraju putem Programa dodjele potpora male vrijednosti za jačanje poslovanja društvenih poduzetnika, odnosno predstavljaju potporu male vrijednosti (*de minimis* potporu).  Ukoliko je Prijavitelj ispunio propisani prag za dodjelu *de minimis* potpora u iznosu od 200 000 eura za tekuću i dvije prethodne godine, **navedene aktivnosti mora sam financirati.**  Prijavitelji iz Skupine 1 dužni su osigurati sufinanciranje projekta iz vlastitih sredstava sukladno Uredbi br. 651/2014, i to u iznosu do maksimalno 50% prihvatljivih projektnih troškova. Točan iznos sufinanciranja koji je Prijavitelj dužan osigurati ovisi o stopi intenziteta potpore propisanoj za pojedinu vrstu potpore, te je definiran Programom dodjele državnih potpora za razvoj društvenog poduzetništva izrađenom od strane Ministarstva rada i mirovinskoga sustava. Obaveza sufinanciranja ne postoji za elemente projekta Upravljanje projektom i administracija te Promidžba i vidljivost, koji se, sukladno gore navedenom, financiraju *de minimis* potporama ili vlastitim sredstvima (ukoliko je prijavitelj iz Skupine 1 ispunio propisani prag za dodjelu *de minimis* potpora). |